क्षेत्रीय केन्द्र अन्तःक्रियात्मक शैक्षणिक कार्यक्रमों से संबद्ध सामुदायिक संग्रहालयों के आयोजन का मुख्य केन्द्र है। यह भारत के विभिन्न क्षेत्रों के कलाकारों /कारीगरों को, पारंपरिक ज्ञान पद्धतियों की सौन्दर्यात्मक कलाकृतियों, सृजनात्मक कलारूपों तथा शिल्प तकनीकों के प्रदर्शन के लिये मंच उपलब्ध कराताहै । क्षेत्रीय केन्द्र सांस्कृतिक पहचानों के विविध रूपों पर सामयिक प्रदर्शनियां, विविध पारंपरिक कलारूपों एवं तकनीकों को जानने के इच्छुक लोगों के लिये अल्पावधि के प्रशिक्षण कार्यक्रम, संगीत नृत्य तथा लोक, जनजातीय एवं शास्त्रीय परंपराओं की रंगमंचीय प्रस्तुतियों का आयोजन करता है।